stanford-oval/wikipedia huggingface dataset:
หนูหริ่งบ้าน
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q83310  Wikispecies: Mus musculus  ADW: Mus_musculus  ARKive: mus-musculus  BioLib: 20625  BOLD: 16125  EoL: 328450  EPPO: MUSXMU  Fauna Europaea: 305687  Fossilworks: 104205  GBIF: 2438780  iNaturalist: 44705  IRMNG: 10716878  ITIS: 180366  IUCN: 13972  MSW: 13001562  NBN: NBNSYS0000005121  NCBI: 10090  NZOR: 434b353c-0b45-4431-a70e-5f5c568ae97e  WoRMS: 993616 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
หนึ่งตำบล หนึ่งผลิตภัณฑ์
ปรัชญา

"หนึ่งตำบล หนึ่งผลิตภัณฑ์" เป็นแนวทางประการหนึ่งที่ได้มีการริเริ่มใช้ในเมืองโออิตะ ประเทศญี่ปุ่น ที่จะสร้างความเจริญแก่ชุมชนให้สามารถยกระดับฐานะความเป็นอยู่ของคนในชุมชนให้ดีขึ้น โดยการผลิตหรือจัดการทรัพยากรที่มีอยู่ในท้องถิ่น ให้กลายเป็นสินค้าที่มีคุณภาพ มีจุดเด่นเป็นเอกลักษณ์ของตนเองที่ สอดคล้องกับวัฒนธรรมในแต่ละท้องถิ่น สามารถจำหน่ายในตลาดทั้งภายในและต่างประเทศ ไม่ต้องพึ่งพางบประมาณจากรัฐ โดยมีหลักการสำคัญ พื้นฐาน 3 ประการ คือ
ภูมิปัญญาท้องถิ่นสู่สากล (Local Yet Global)
พึ่งตนเองและคิดอย่างสร้างสรรค์ (Self-Reliance-Creativity)
การสร้างทรัพยากรมนุษย์ (Human Resource Development)
ผลิตภัณฑ์ของ OTOP ไม่ได้หมายถึงตัวสินค้าเพียงอย่างเดียวแต่เป็นกระบวนการทางความคิดรวมถึงการบริการ การดูแลการอนุรักษ์ทรัพยากรธรรมชาติและสิ่งแวดล้อม การรักษาภูมิปัญญาไทย การท่องเที่ยว ศิลปวัฒนธรรม ประเพณี การต่อยอดภูมิปัญญาท้องถิ่น การแลกเปลี่ยนเรียนรู้เพื่อให้กลายเป็นผลิตภัณฑ์ที่มีคุณภาพ มีจุดเด่น จุดขายที่รู้จักกันแพร่หลายไปทั่วประเทศและทั่วโลก
แหล่งข้อมูลอื่น

ทรท. ผุดอีก "โปรเจกต์ตำบล" ไทยรัฐ 16 กุมภาพันธ์ 2544 (04-034) เว็บไซต์ แนวคิด โครงการ กิตติพันธ์ คงสวัสดิ์เกียรติ นักวิชาการ
OTOP เก็บถาวร 2006-08-05 ที่ เวย์แบ็กแมชชีน
แหล่งแลกเปลี่ยนความรู้ OTOP Forum เก็บถาวร 2012-10-18 ที่ เวย์แบ็กแมชชีน
ผลิตภัณฑ์ OTOP Thailand
เครือข่ายข่าวสารวงการ OTOP
| ด ค กพรรคไทยรักไทย |
| --- | --- | --- |
| หัวหน้าพรรค |  ทักษิณ ชินวัตร  จาตุรนต์ ฉายแสง (รักษาการ)  |  |
| เลขาธิการพรรค |  ปุระชัย เปี่ยมสมบูรณ์  สุริยะ จึงรุ่งเรืองกิจ  วิเชษฐ์ เกษมทองศรี (รักษาการ)  |  |
| โฆษกพรรค |  กันตธีร์ ศุภมงคล  สุรนันทน์ เวชชาชีวะ  ศิธา ทิวารี  |  |
| นโยบายพรรค |  30 บาทรักษาทุกโรค  หนึ่งตำบล หนึ่งผลิตภัณฑ์  หนึ่งอำเภอหนึ่งทุน  โครงการบ้านเอื้ออาทร  |  |
| หัวข้อที่เกี่ยวข้อง |  บ้านเลขที่ 111  พรรคพลังประชาชน (พ.ศ. 2541)  พรรคเพื่อไทย  พรรคไทยรักษาชาติ  |  |
หน่วยความจำแฟลช

แฟลชไดรฟ์ ซึ่งเป็นอุปกรณ์ซึ่งใช้หน่วยความจำแฟลชในการเก็บข้อมูล จากภาพ ทางด้านซ้ายคือหน่วยความจำแฟลช ทางด้านขวาคือวงจรควบคุม
หน่วยความจำแฟลช (อังกฤษ: Flash memory) หรือ แฟลช คือ อุปกรณ์เก็บข้อมูลถาวรสำหรับคอมพิวเตอร์ที่สามารถลบและเขียนใหม่ได้ โดยมีลักษณะการทำงานเป็นอิเล็กทรอนิกส์ทั้งหมด กล่าวคือไม่มีชิ้นส่วนที่เคลื่อนที่ขณะทำงาน (ต่างกับฮาร์ดดิสก์ที่มีจานแม่เหล็กหมุนตลอดเวลาขณะทำงาน)
หน่วยความจำแฟลชพัฒนาต่อมาจาก EEPROM (หน่วยความจำแบบรอมที่สามารถลบข้อมูลได้) ปัจจุบันหน่วยความจำแฟลชมีด้วยกันสองชนิดคือ หน่วยความจำแฟลชชนิด NAND และหน่วยความจำแฟลชชนิด NOR ซึ่งเป็น NAND และ NOR เป็นชื่อของโลจิกเกตที่เซลล์หน่วยความจำแฟลชแต่ละชนิดใช้
หน่วยความจำแฟลชชนิดที่ได้รับความนิยมในปัจจุบันคือ ชนิด NAND และใช้เป็นหน่วยความจำใน แฟลชไดรฟ์, โซลิดสเตตไดรฟ์, เมโมรีการ์ด และมีผลิตภัณฑ์อื่นๆ อีกมาก โดยถูกใช้เป็นหลักในอุปกรณ์พกพาเนื่องจากสามารถทนทานต่อแรงกระแทกได้ดีกว่าฮาร์ดดิสก์มาก
หน่วยคำนวณและตรรกะ

สัญลักษณ์ของหน่วยคำนวณและตรรกะ
หน่วยคำนวณและตรรกะ (อังกฤษ: arithmetic logic unit: ALU) เป็นวงจรเชิงผสมคำนวณ (arithmetic) และตรรกะ (logic) (command) 
จอห์น ฟอน นอยมันน์
หน่วยคำควบ

หน่วยคำควบ (อังกฤษ: portmanteau) ตามความหมายทั่วไปคือการหลอมคำอย่างหนึ่ง ซึ่งนำบางส่วนของคำหลายคำมาประกอบรวมกันเป็นคำใหม่ เช่น ในภาษาอังกฤษ คำ smog ประกอบขึ้นจากการหลอมคำ smoke เข้ากับคำ fog หรือคำ motel ประกอบขึ้นจากการหลอมคำ motor เข้ากับคำ hotel เป็นต้น การควบหน่วยคำมีลักษณะคล้ายกับการหดตัวหรือการลดรูปทางเสียง (contraction) แต่รูปหดตัวประกอบขึ้นจากคำที่อาจปรากฏแยกและเรียงกันก็ได้ เช่น ในภาษาอังกฤษ คำ I และคำ have หลอมรวมและหดตัวเป็น I've เป็นต้น ในขณะที่หน่วยคำควบเกิดจากการประกอบรวมคำที่มีอยู่เดิมตั้งแต่สองคำขึ้นไปโดยเชื่อมโยงเข้าหามโนทัศน์เดียว หน่วยคำควบยังแตกต่างจากคำประสม (compound) ตรงที่คำประสมไม่ได้ตัดทอนส่วนใดส่วนหนึ่งของต้นเค้าศัพท์ของคำที่จะมาประกอบรวมกัน เช่น ในภาษาอังกฤษ คำ starfish ถือเป็นคำประสมเนื่องจากประกอบรวมรูปคำดั้งเดิมไว้ทั้งหมด กล่าวคือ คำ star และคำ fish
ในทางภาษาศาสตร์ หน่วยคำควบคือรูปหน่วยคำเดียวที่ได้รับการวิเคราะห์ว่ามาจากหน่วยคำชั้นใต้ตั้งแต่สองหน่วยขึ้นไป เช่น ในภาษาฝรั่งเศส รูปหน่วยคำ au /o/ ประกอบขึ้นจากหน่วยคำ à ควบกับหน่วยคำ le หรือรูปหน่วยคำ du /dy/ ประกอบขึ้นจากหน่วยคำ de ควบกับหน่วยคำ le เป็นต้น
หนี้สาธารณะ

หนี้สาธารณะ (อังกฤษ: Public debt) หรือ หนี้ของรัฐบาล (อังกฤษ: Government debt) คือหนี้ที่ถือโดยรัฐบาลกลาง, หน่วยการปกครองส่วนท้องถิ่น, องค์กรของรัฐ รวมไปถึง รัฐวิสาหกิจ ตลอดจนการค้ำประกันหนี้สินโดยรัฐบาล ซึ่งการเกิดขึ้นของหนี้สาธารณะส่วนใหญ่ของรัฐบาลทั่วโลก มาจากการดำเนินนโยบายของรัฐแบบขาดดุล หรือก็คือรายได้ของรัฐน้อยกว่ารายจ่ายของรัฐ ทำให้ต้องมีการกู้เพื่อชดเชยการขาดดุลในแต่ละรอบปีงบประมาณ
การกู้เงินของรัฐบาล มีได้หลายช่องทาง รัฐอาจกู้จากสถาบันการเงินภายในประเทศ (เช่น ธนาคารพาณิชย์ และ ธนาคารกลาง), สถาบันการเงินต่างประเทศ, เอกชน, รัฐบาลต่างประเทศ หรือ องค์กรทางการเงินระหว่างประเทศ อาทิ กองทุนการเงินระหว่างประเทศ (ไอเอ็มเอฟ), องค์การความร่วมมือระหว่างประเทศแห่งญี่ปุ่น (ไจก้า) เป็นต้น
คนทั่วไปมักมองว่ารัฐบาลไม่ควรก่อหนี้สาธารณะ เพราะหนี้สาธารณะนั้นจะนำมาซึ่งความสูญเสียเสถียรภาพทางการคลังและการเงินของประเทศ ซึ่งท้ายที่สุดจะทำให้ประเทศเกิดวิกฤติการทางการเงิน ทัศนคตินี้ไม่เป็นจริงเสมอไปหากรัฐบาลมีการบริหารจัดการสภาพคล่องของรัฐให้ดี มีวัตถุประสงค์ในการใช้เงินที่เหมาะสม และรักษาสัดส่วนหนี้ในประเทศและต่างประเทศให้อยู่ในระดับที่เหมาะสม เนื่องจากหนี้ในประเทศมีความยืดหยุ่นในการบริหารและความเสี่ยงต่ำกว่าหนี้ต่างประเทศ เพราะรัฐบาลที่มีอำนาจรัฐสามารถเจรจากับเจ้าหนี้ ซึ่งอยู่ใต้อำนาจรัฐได้ ทั้งยังสามารถหลีกเลี่ยงความผันผวนของค่าเงิน ตลอดจนสถานการณ์ของโลก นอกจากนี้ความสามารถในการบริหารสภาพคล่องและหนี้สาธารณะ ยังเป็นปัจจัยสำคัญ ต่อการยกอันดับความน่าเชื่อถือของประเทศ ซึ่งจะช่วยให้ประเทศสามารถจัดหาแหล่งทุนจากต่างประเทศได้ในอัตราดอกเบี้ยที่ถูกลง
การผิดนัดชำระหนี้สาธารณะ โดยเฉพาะอย่างยิ่งหนี้สาธารณะต่างประเทศนั้น ถือเป็นเรื่องใหญ่มาก เนื่องจากอาจนำมาซึ่งการถูกลดอันดับความน่าเชื่อถือของประเทศและส่งผลกระทบอย่างรุนแรงต่อระบบเศรษฐกิจภาพรวม ทำให้สถานการณ์ที่แย่อยู่แล้วแย่ลงไปอีก ดังนั้นเมื่อประเทศเผชิญหน้ากับความเสี่ยงที่จะผิดนัดชำระหนี้ หรือบริหารสภาพคล่องไม่ทัน วิธีที่นิยมคือการขอกู้เงินจากแหล่งใหม่เพื่อไปใช้หนี้แก่เจ้าหนี้รายเก่า อย่างไรก็ตาม การกู้เงินจากแหล่งใหม่โดยเฉพาะจากต่างประเทศในสถานการณ์ที่ย่ำแย่ มักจะถูกฝ่ายผู้ให้กู้ตั้งเงื่อนไขที่เป็นพันธสัญญาให้รัฐบาลผู้ขอกู้ต้องปฏิบัติตาม อาทิ มาตรการรัดเข็มขัด (ลดรายจ่าย)
สำหรับหนี้สาธารณะของประเทศไทยนั้น สามารถตรวจสอบได้ที่เว็บไซด์สำนักงานบริหารหนี้สาธารณะ (http://www.pdmo.go.th/index.php) ซึ่งสถานะหนี้สาธารณะล่าสุดของไทยอยู่ที่ 173.98 พันล้านดอลลาร์สหรัฐ คิดเป็น 45.34% ของจีดีพี
รายประเทศ

| ประเทศ | หนี้สาธารณะ (พันล้านดอลลาร์สหรัฐ) |  % ของจีดีพี | ต่อหัว (ดอลลาร์สหรัฐ) |  % ของหนี้สาธาณะทั้งโลก |
| --- | --- | --- | --- | --- |
| โลก | 56,308 | 64% | 7,936 | 100.00% |
|  สหรัฐ* | 17,607 | 73.60% | 55,630 | 31.27% |
|  ญี่ปุ่น | 9,872 | 214.30% | 77,577 | 17.53% |
|  จีน | 3,894 | 31.70% | 2,885 | 6.91% |
|  เยอรมนี | 2,592 | 81.70% | 31,945 | 4.60% |
|  อินเดีย | 995 | 51.90% | 830 | 1.75% |
|  อิตาลี | 2,334 | 126.10% | 37,956 | 4.14% |
|  ฝรั่งเศส | 2,105 | 89.90% | 31,915 | 3.74% |
|  สหราชอาณาจักร | 2,064 | 88.70% | 32,553 | 3.67% |
|  บราซิล | 1,324 | 54.90% | 6,588 | 2.35% |
|  สเปน | 1,228 | 85.30% | 25,931 | 2.18% |
|  แคนาดา | 1,206 | 84.10% | 34,902 | 2.14% |
|  เม็กซิโก | 629 | 35.40% | 5,416 | 1.12% |
|  เกาหลีใต้ | 535 | 33.70% | 10,919 | 0.95% |
|  ตุรกี | 489 | 40.40% | 6,060 | 0.87% |
|  เนเธอร์แลนด์ | 488 | 68.70% | 29,060 | 0.87% |
|  อียิปต์ | 479 | 85% | 5,610 | 0.85% |
|  กรีซ | 436 | 161.30% | 40,486 | 0.77% |
|  โปแลนด์ | 434 | 53.80% | 11,298 | 0.77% |
|  เบลเยียม | 396 | 99.60% | 37,948 | 0.70% |
|  สิงคโปร์ | 370 | 111.40% | 67,843 | 0.66% |
|  ไต้หวัน | 323 | 36% | 13,860 | 0.57% |
|  อาร์เจนตินา | 323 | 41.60% | 7,571 | 0.57% |
|  อินโดนีเซีย | 311 | 24.80% | 1,240 | 0.55% |
|  รัสเซีย | 308 | 12.20% | 2,159 | 0.55% |
|  โปรตุเกส | 297 | 119.70% | 27,531 | 0.53% |
|  ไทย | 292 | 43.30% | 4,330 | 0.52% |
|  ปากีสถาน | 283 | 50.40% | 1,462 | 0.50% |

* CIA's World Factbook จัดอันดับเฉพาะตาม % ของจีดีพี, มูลค่าหนี้ทั้งหมดและมูลค่าหนี้ต่อหัวถูกคำนวณมาจากข้อมูลจีดีพี (อำนาจซื้อ) และจำนวนประชากรในรายงานฉบับเดียวกัน
ตารางข้อมูลเก่า
| ประเทศ | หนี้สาธาณะ (พันล้านดอลลาร์สหรัฐ) |  % ของจีดีพี | ต่อหัว (ดอลลาร์สหรัฐ) | หมายเหตุ (ประมาณการ ปี 2008) (พันล้านดอลลาร์สหรัฐ) |
| --- | --- | --- | --- | --- |
|  สหรัฐ | $ 9,133 |   62% | $ 29,158 | ($ 5,415,   38%) |
|  ญี่ปุ่น | $ 8,512 | 198% | $ 67,303 | ($ 7,469, 172%) |
|  เยอรมนี | $ 2,446 |   83% | $ 30,024 | ($ 1,931,   66%) |
|  อิตาลี | $ 2,113 | 119% | $ 34,627 | ($ 1,933, 106%) |
|  อินเดีย | $ 2,107 |   52% | $   1,489 | ($ 1,863,   56%) |
|  จีน | $ 1,907 |   19% | $   1,419 | ($ 1,247,   16%) |
|  ฝรั่งเศส | $ 1,767 |   82% | $ 27,062 | ($ 1,453,   68%) |
|  สหราชอาณาจักร | $ 1,654 |   76% | $ 26,375 | ($ 1,158,   52%) |
|  บราซิล | $ 1,281 |   59% | $   6,299 | ($    775,   39%) |
|  แคนาดา | $ 1,117 |   84% | $ 32,829 | ($    831,   64%) |
|  สเปน | $    823 |   60% | $ 17,598 | ($    571,   41%) |
|  เม็กซิโก | $    577 |   37% | $   5,071 | ($    561,   36%) |
|  กรีซ | $    454 | 143% | $ 42,216 | ($    335,   97%) |
|  เนเธอร์แลนด์ | $    424 |   63% | $ 25,152 | ($    392,   58%) |
|  ตุรกี | $    411 |   43% | $   5,218 | ($    362,   40%) |
|  เบลเยียม | $    398 | 101% | $ 38,139 | ($    350,   90%) |
|  อียิปต์ | $    398 |   80% | $   4,846 | ($    385,   87%) |
|  โปแลนด์ | $    381 |   53% | $   9,907 | ($    303,   45%) |
|  เกาหลีใต้ | $    331 |   23% | $   6,793 | ($    326,   24%) |
|  สิงคโปร์ | $    309 | 106% | $ 65,144 |  |
|  ไต้หวัน | $    279 |   34% | $ 12,075 |  |
แหล่งข้อมูลอื่น

The IMF Public Financial Management Blog บล็อกของไอเอ็มเอ็ฟ (อังกฤษ)
รายงานหนี้สาธารณะ สำนักงานบริหารหนี้สาธารณะ, กระทรวงการคลัง ราชอาณาจักรไทย (ไทย)
European national debt clocks หนี้สาธารณะของเหล่าประเทศยุโรปตามช่วงเวลา (อังกฤษ)
French public debt clock หนี้สาธารณะของฝรั่งเศสตามช่วงเวลา (อังกฤษ)
UK national debt clock หนี้สาธารณะของสหราชอาณาจักรตามช่วงเวลา (อังกฤษ)
Japan's national debt เก็บถาวร 2010-08-24 ที่ เวย์แบ็กแมชชีน หนี้สาธารณะของญี่ปุ่น
Riksgäldskontoret – Swedish national debt office หนี้สาธารณะของสวีเดน
แผนภาพหนี้สาธารณะต่อจีดีพี (ค.ศ. 2007) โดย CIA
แผนภาพหนี้สาธารณะต่อจีดีพี (ค.ศ. 2012) โดย IMF
หน่วยจู่โจมกองทัพบกสหรัฐ

| หน่วยจู่โจมกองทัพบกสหรัฐ |
| --- | --- |
United States Army Rangers

ประจำการ: 1942–ปัจจุบัน
ประเทศ:  สหรัฐอเมริกา
ขึ้นต่อ: สหรัฐอเมริกา
เหล่า:  กองทัพบกสหรัฐ
รูปแบบ: ทหารราบเบา
บทบาท: ปฏิบัติการพิเศษ
กำลังรบ: กำลังพลที่ได้รับอนุญาต 3,623 นาย: กำลังพลฝ่ายทหาร 3,566 คน  กำลังพลฝ่ายพลเรือน 57 คน 
กองบัญชาการ: Fort Benning, Georgia Fort Lewis, Washington Hunter Army Airfield, Georgia
คำขวัญ: Sua Sponte (Of Their Own Accord): (75th Ranger Regiment) Rangers Lead the Way: (Army Ranger-qualified soldiers)
ปฏิบัติการสำคัญ: American Revolutionary War War of 1812 Black Hawk War Civil War World War I World War II Korean War Vietnam War Operation Eagle Claw Grenada Panama Gulf War Operation Gothic Serpent Kosovo War Iraq War War in Afghanistan
หน่วยจู่โจมกองทัพบกสหรัฐ (อังกฤษ: United States Army Rangers) หรือทับศัพท์ว่า เรนเจอร์ เป็นรูปขบวนทหารวางกำลังเร็วหัวกะทิของกองทัพบกสหรัฐ ซึ่งรับราชการในหน่วยจู่โจมกองทัพบกสหรัฐที่กำหนดหรือผู้สำเร็จการศึกษาจากโรงเรียนหน่วยจู่โจมกองทัพบกสหรัฐ คำว่า "เรนเจอร์" ใช้อย่างไม่เป็นทางการในบริบททางทหารตั้งแต่ต้นคริสต์ศตวรรษที่ 17 กองร้อยทหารกองแรกที่เข้าประจำการเป็นหน่วยจู่โจมได้แก่ทหารอังกฤษที่สู้รบในสงครามพระเจ้าฟิลิป (ปี 1676) และนับแต่นั้น คำนี้ได้มาใช้อย่างเป็นทางการทั่วไปในสงครามฝรั่งเศสและอินเดียน มีกองร้อยทหารอเมริกาที่เรียกหน่วยจู่โจมอย่างเป็นทางการนับแต่การปฏิวัติอเมริกา
กรมทหารจู่โจมที่ 75 (75th Ranger Regiment) เป็นรูปขบวนรบทหารราบเบาส่งทางอากาศหัวกะทิในกองบัญชาการปฏิบัติการพิเศษกองทัพบกสหรัฐ (United States Army Special Operations Command) มีการวางกำลังทหารหกกองพันแห่งหน่วยจู่โจมสมัยใหม่ในสงครามในประเทศเกาหลี เวียดนาม อัฟกานิสถานและอิรัก และเห็นการปฏิบัติในความขัดแย้งหลายครั้ง เช่น ในประเทศปานามาและเกรนาดา กรมทหารจู่โจมมีรากเหง้ามาจากสามในหกกองพันที่ตั้งขึ้นในสมัยสงครามโลกครั้งที่สอง และหน่วยผสมที่ 5307 (ชั่วคราว) ที่เรียก "นักปล้นสะดมของเมอร์ริล" (Merrill's Marauders) แล้วเปลี่ยนชื่อใหม่เป็นกองพันทหารราบที่ 475 และกองพันทหารราบที่ 75 ตามลำดับ
กองพลน้อยฝึกหน่วยจู่โจม (Ranger Training Brigade) ซึ่งมีสำนักงานใหญ่ในป้อมเบนนิง เป็นองค์การภายใต้กองบัญชาการฝึกและหลักนิยมของกองทัพบกสหรัฐ และแยกจากกรมทหารจู่โจมที่ 75 หน่วยจู่โจมรับราชการในหลายรูปนับแต่สงครามโลกครั้งที่สอง กองพลน้อยฝึกหน่วยจู่โจมบริหารโรงเรียนทหารจู่โจม ซึ่งทหารต้องสำเร็จการศึกษาอย่างน่าพอใจจากโรงเรียนดังกล่าวก่อนที่จะมีคุณสมบัติหน่วยจู่โจมและสามารถใส่เครื่องหมายจู่โจม
หน่วยบัญชาการทหารสหรัฐภาคเหนือ

| หน่วยบัญชาการทหารสหรัฐภาคเหนือ (USNORTHCOM) |
| --- | --- |
ตราหน่วยบัญชาการทหารสหรัฐภาคเหนือ
ประจำการ: 1 ตุลาคม ค.ศ. 2002 (22 ปี 1 เดือน)
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวม
บทบาท: ให้ร่วมมือในการป้องกันมาตุภูมิและปฏิบัติการสนับสนุนพลเรือนภายในพื้นที่รับผิดชอบที่ถูกกำหนด เพื่อป้องกันและคุ้มครองสหรัฐตลอดจนผลประโยชน์ของสหรัฐ"
ขึ้นกับ: กระทรวงกลาโหมสหรัฐ
ที่ตั้งหน่วย: ฐานทัพอากาศปีเตอร์สัน รัฐโคโลราโด สหรัฐ
คำขวัญ: "We have the watch"
เว็บไซต์: www.northcom.mil
หน่วยบัญชาการทหารสหรัฐภาคเหนือ (อังกฤษ: United States Northern Command) เป็นหนึ่งสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่ในการให้การสนับสนุนทางทหารต่อหน่วยงานนอกภาคทหารในสหรัฐ ตลอดจนรักษาดินแดนและผลประโยชน์แห่งชาติของสหรัฐภายในพื้นที่รับผิดชอบ ซึ่งก็คือทวีปอเมริกาเหนือทั้งหมด ทั้งทางบก ทางทะเล และทางอากาศ
หน่วยบัญชาการนี้ได้รับการจัดตั้งเมื่อเดือนเมษายน 2002 เมื่อประธานาธิบดีจอร์จ ดับเบิลยู. บุช อนุมัติแผนการบังคับบัญชาร่วม (Unified Command Plan) หลังเกิดวินาศกรรม 11 กันยายน
หนังสือเศคาริยาห์

หนังสือในคัมภีร์ไบเบิล
หนังสือเศคาริยาห์ (อังกฤษ: Book of Zechariah) เป็นหนังสือในศาสนายูดาห์ที่ถือกันว่าเขียนโดยเศคาริยาห์ ผู้เผยพระวจนะชาวฮีบรูในช่วงปลายศตวรรษที่ 6 ก่อนคริสตกาล ในคัมภีร์ฮีบรู หนังสือเศคาริยาห์เป็นส่วนหนึ่งของหนังสือสิบสองผู้เผยพระวจนะน้อยซึ่งอยู่ในภาคที่สองของหนังสือฮีบรู ในพันธสัญญาเดิมของศาสนาคริสต์ หนังสือเศคาริยาห์ถือเป็นหนังสือที่แยกออกมาเป็นของตนเอง
บริบททางประวัติศาสตร์

เศคาริยาห์เป็นหนึ่งในสามผู้เผยพระวจนะในยุคหลังจากการพลัดถิ่น คำเผยพระวจนะของเศคาริยาห์เกิดขึ้นในรัชสมัยของกษัตริย์ดาริอัสมหาราช บทที่ 1–8 ของหนังสือเศคาริยาห์อยู่ในสมัยเดียวกันกับคำเผยพระวจนะของฮัยกัย ส่วนบทที่ 9–14 (มักเรียกว่าเป็นเศคาริยาห์ที่สอง) เชื่อว่าเขียนในภายหลังคือในศตวรรษที่ 5 ก่อนคริสตกาลในช่วงปลายสมัยเปอร์เซียและต้นสมัยทอเลมี นักวิชาการเชื่อว่าเอเสเคียลผู้ผสมผสานระเบียบแบบแผนและนิมิตเข้าด้วยกัน มีอิมธิพลอย่างมากต่องานเขียนเชิงนิมิตของเศคาริยาห์ 1–8.
ในช่วงที่พลัดถิ่น ประชาชนจำนวนมากของราชอาณาจักร์ยูดาห์ถูกพาตัวไปยังบาบิโลน ซึ่งบรรดาผู้เผยพระวจนะบอกกับประชาชนในสร้างบ้านขึ้นที่นั่น บอกเป็นนัยว่าพวกเขาจะต้องใช้ชีวิตเป็นเวลายาวนานที่นั่น กษัตริย์ไซรัสมหาราชพิชิตจักรวรรดิบาบิโลนใหม่ได้เมื่อ 539 ปีก่อนคริสตกาล ในปีถัดมา พระองค์ออกพระราชกฤษฎีกาไซรัส ซึ่งถือเป็นจุดเริ่มต้นของการกลับคืนสู่ยูดาห์ครั้งแรกโดยการนำของเชชบัสซาร์
กษัตริย์ดาริอัสขึ้นครองราชย์เมื่อ 522 ปีก่อนคริสตกาล พระองค์แบ่งอาณานิคมจำนวนมากในจักรวรรดิออกเป็นแคว้น แต่แคว้นมีผู้ว่าราชการกำกับดูแล เศรุบบาเบลได้รับการแต่งตั้งเป็นผู้ว่าราชการของยูดาห์ (ซึ่งเวลานั้นเปลี่ยนเป็นแคว้น Yehud Medinata แห่งจักรวรรดิเปอร์เซีย) ในรัชสมัยของดาริอัส เศคาริยาห์ก็เริ่มเผยพระวจนะโดยเน้นไปที่การสร้างพระวิหารขึ้นใหม่ จักรวรรดิเปอร์เซียแตกต่างจากจักรวรรดิบาบิโลนตรงที่เปอร์เซียพยายามอย่างยิ่งที่รักษาความสัมพันธ์ฉันมิตรระหว่างเมืองขึ้นและเจ้านาย การสร้างพระวิหารขึ้นใหม่ได้รับการสนับสนุนจากกษัตริย์เปอร์เซียโดยหวังจะว่าจะทำให้ประชาชนท้องถิ่นมีความมั่นคง นโยบายนี้เป็นนโยบายที่ดีของชาวเปอร์เซีย และชาวยิวมองว่าเป็นพระพรจากพระเจ้า
ผู้เผยพระวจนะ

ชื่อ "เศคาริยาห์" มีความหมายว่า "พระเจ้าทรงระลึกถึง" ไม่มีรายละเอียดมากนักเกี่ยวกับประวัติของเศคาริยาห์นอกเหนือจากที่สิ่งที่อนุมานได้จากหนังสือเศคาริยาห์ คาดกันว่าอิดโดที่เป็นปู่ของเศคาริยาห์เป็นหัวหน้าของครอบครัวปุโรหิตที่กลับมาพร้อมเศรุบบาเบล และเศคาริยาห์อาจเป็นทั้งปุโรหิตและผู้เผยพระวจนะ ข้อสันนิษฐานนี้ได้รับการสนับสนุนโดยความสนใจของเศคาริยาห์ในเรื่องพระวิหารและความเป็นปุโรหิต และจากการเทศนาของอิดโดในหนังสือพงศาวดาร
บรรณานุกรม

Coogan, Michael David (2009). A brief introduction to the Old Testament : The Hebrew Bible in its context. Oxford: Oxford University Press. ISBN 978-0-19-983011-4.
Dempster, Stephen G., Dominion And Dynasty: A Theology Of The Hebrew Bible. Illinois: Intervarsity Press, 2003. ISBN 0-8308-2615-7
Guthrie, Donald (ed.), New Bible Commentary. [3d ed., completely rev. and reset]. Grand Rapids, Mich.: Eerdmans Publishing Company, 1970, ISBN 0-85110-615-3.
Stuhlmueller, Carroll, Haggai and Zechariah: Rebuilding With Hope. Edinburgh: The Handsel Press Ltd., 1988. ISBN 0-905312-75-9.
The Student Bible, NIV. Michigan: Zondervan Publishing House, 1992. ISBN 0-310-90917-1.
บทความนี้รวมข้อความจากสิ่งพิมพ์ที่ปัจจุบันเป็นสาธารณสมบัติ: Easton, Matthew George (1897). "Zechariah". Easton's Bible Dictionary (New and revised ed.). T. Nelson and Sons.
แหล่งข้อมูลอื่น

Zechariah (Judaica Press) translation [with Rashi's commentary] at Chabad.org
Online Bible at GospelHall.org (ESV, KJV, Darby, American Standard Version, Bible in Basic English)
Zechariah หนังสือเสียงสาธารณสมบัติที่ LibriVox Various versions
หนังสือเศคาริยาห์ ที่ยูเวอร์ชัน
| 0 | 1 | 2 |
| --- | --- | --- |
| ก่อนหน้า ฮักกัย | หนังสือเศคาริยาห์คัมภีร์ฮีบรูและ พันธสัญญาเดิมของศาสนาคริสต์ (หมวดผู้เผยพระวจนะน้อย) | ถัดไป มาลาคี |
| ด ค กหนังสือเศคาริยาห์ |
| --- | --- |
บทในคัมภีร์ไบเบิล:  เศคาริยาห์ 1  2  3  4  5  6  7  8  9  10  11  12  13  14 
สถานที่:  กาซา  เกบา  ชินาร์  เชเฟลาห์  ไซดอน  ดามัสกัส  ทะเลตาย  ไทระ  เนเกบ  เบธเอล  ฟีลิสเตีย  ภูเขามะกอกเทศ  เยบุส  เยรูซาเล็ม  ศิโยน  หัดราก  อัชเคโลน  อัชโดด  อารมาเกดโดน  อาราบาห์   เอโครน  เอฟราอิม  ฮาดัดริมโมน  ฮานันเอล (หอคอย)  ฮามัท 
บุคคล:  ชิเมอี  ดาริอัส  ดาวิด  นาธัน  เบเรคิยาห์  พระยาห์เวห์  ยูดาห์  โยชูวามหาปุโรหิต  เลวี  เศคาริยาห์  เศรุบบาเบล  อิดโด  อิสราเอล 
คำศัพท์:  การเสด็จเข้าเยรูซาเล็มอย่างผู้มีชัย  การอดอาหารเพื่อเกดาลิยาห์  เขาสัตว์ 4 เขาและช่างเหล็ก 4 คน  คิสเลฟ  ชิสชาบาอับ  เชบัท  เชสวาน  เชิงตะเกียง  ทัมมุส  ทิชรี  เทเบท  มะกอก  ยมคิปปูร์  อับ 
สำนาต้นฉบับ:  8HevXII gr 
ต้นฉบับ:  Hebrew Bible  Septuagint  Wycliffe Version  King James Version  American Standard Version  World English Version 
← หนังสือฮักกัย (บทที่ 2)หนังสือมาลาคี (บทที่ 1) →
หน่วยบัญชาการยุทธการพิเศษร่วม

| หน่วยบัญชาการยุทธการพิเศษร่วม (JSOC) |
| --- | --- |
ตราหน่วยบัญชาการยุทธการพิเศษร่วม
ประจำการ: 15 ธันวาคม ค.ศ. 1980 (43 ปี 11 เดือน)
ประเทศ:  สหรัฐ
ขึ้นต่อ: สหรัฐอเมริกา
รูปแบบ: หน่วยบัญชาการรบรวมชั้นรอง
บทบาท: กำลังยุทธการพิเศษ
กำลังรบ: หลากหลาย
ขึ้นกับ:  หน่วยบัญชาการยุทธการพิเศษ
กองบัญชาการ: ป้อมลิเบอร์ตี รัฐนอร์ทแคโรไลนา
สมญา: JSOC
หน่วยบัญชาการยุทธการพิเศษร่วม (อังกฤษ: Joint Special Operations Command) เป็นหน่วยบัญชาการย่อยในสังกัดหน่วยบัญชาการยุทธการพิเศษสหรัฐ มีความรับผิดชอบการศึกษาเทคนิคและสิ่งจำเป็นต่อการทำยุทธการพิเศษ เพื่อสร้างความมั่นใจว่าการปฏิบัติการร่วมเหล่าทัพและยุทธภัณฑ์จะมีมาตรฐานเดียวกัน มีหน้าที่วางแผนและกระทำการฝึกซ้อมยุทธการพิเศษ และมีหน้าที่กระทำภารกิจยุทธการพิเศษทั่วโลก
หน่วยบัญชาการยุทธการพิเศษร่วม ถูกก่อตั้งในปี 1980 ตามคำแนะนำของพันเอกชาร์ลี เบ็ควิธ ภายหลังความล้มเหลวในปฏิบัติการกรงเล็บอินทรี (Operation Eagle Claw) ที่ประเทศอิหร่าน
หน่วยบัญชาการทหารสหรัฐภาคใต้

| หน่วยบัญชาการทหารสหรัฐภาคใต้ (USSOUTHCOM) |
| --- | --- |
ตราหน่วยบัญชาการทหารสหรัฐภาคใต้
ประจำการ: 11 มิถุนายน ค.ศ. 1963  (61 ปี 5 เดือน)
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวม
บทบาท: หน่วยบัญชาการรบตามภูมิศาสตร์
ขึ้นกับ: กระทรวงกลาโหมสหรัฐ
ที่ตั้งหน่วย: ดอรัล รัฐฟลอริดา สหรัฐ
สมญา: "USSOUTHCOM"
ปฏิบัติการสำคัญ: การบุกครองปานามา   ปฏิบัติการนิวฮอไรซอนส์   ปฏิบัติการยูไนเต็ดเร็สพอนส์   ปฏิบัติการคอนทินนิวอิงพร็อมมิส
เว็บไซต์: southcom.mil
หน่วยบัญชาการทหารสหรัฐภาคใต้ (อังกฤษ: United States Southern Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่อำนวยควบคุมบังคับบัญชาทหารสหรัฐ วางแผนปฏิบัติการทางทหาร และคุ้มครองทรัพยากรทางทหารของสหรัฐ ภายในทวีปอเมริกาใต้และทะเลแคริบเบียน นอกจากนี้ ยังรับผิดชอบการป้องกันคลองปานามาและพื้นที่ต่อเนื่อง
หน่วยบัญชาการทหารสหรัฐภาคใต้ถูกก่อตั้งเมื่อปี 1963 ถือเป็นหน่วยบัญชาการรบรวมที่เก่าแก่เป็นลำดับที่สองรองจากหน่วยบัญชาการทหารสหรัฐภาคอินโดแปซิฟิก
หน่วยบัญชาการทหารไซเบอร์สหรัฐ

| หน่วยบัญชาการทหารไซเบอร์สหรัฐ (USCYBERCOM) |
| --- | --- |
ตราหน่วยบัญชาการทหารไซเบอร์
ประจำการ: 21 พฤษภาคม ค.ศ. 2010 (2010-05-21) (14 ปี 6 เดือน)
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวมและกำลังทหารไซเบอร์
บทบาท: สงครามไซเบอร์
ขึ้นกับ: กระทรวงกลาโหมสหรัฐ
กองบัญชาการ: ป้อมจอร์จ จี. แมเด รัฐแมริแลนด์ สหรัฐ
สมญา: "USCYBERCOM", "CYBERCOM"
เว็บไซต์: cybercom.mil
หน่วยบัญชาการทหารไซเบอร์สหรัฐ (อังกฤษ: United States Cyber Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่รับผิดชอบยุทธการไซเบอร์สเปซ, การเสริมความปลอดภัยไซเบอร์สเปซของกระทรวงกลาโหม และเป็นส่วนประสานงานและส่วนสนับสนุนของผู้เชี่ยวชาญไซเบอร์ของกลาโหม
หน่วยนี้ได้รับการจัดตั้งเมื่อกลางปี 2009 ในฐานะส่วนหนึ่งของสำนักงานความมั่นคงแห่งชาติ (NSA) โดยมีผู้อำนวยการสำนักงานความมั่นคงแห่งชาติเป็นผู้บังคับบัญชาหน่วย ต่อมาในปี 2017 มีการประกาศว่าหน่วยนี้จะถูกยกฐานะขึ้นเป็นหน่วยบัญชาการรบรวม ซึ่งมีการบังคับบัญชาที่เป็นอิสระ
หน่วยบัญชาการทหารสหรัฐภาคแอฟริกา

| หน่วยบัญชาการทหารสหรัฐภาคแอฟริกา (USAFRICOM) |
| --- | --- |
ตราหน่วยบัญชาการทหารสหรัฐภาคแอฟริกา
ประจำการ: ก่อตั้ง: 1 ตุลาคม 2007 (17 ปี 1 เดือน)  ทำหน้าที่: 1 ตุลาคม 2008 (16 ปี 1 เดือน)
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวม
บทบาท: หน่วยบัญชาการรบตามภูมิศาสตร์
กำลังรบ: 2,000 นาย  (1,500 นายอยู่ในเยอรมนี)
ขึ้นกับ: กระทรวงกลาโหมสหรัฐ
ที่ตั้งหน่วย: ค่ายเคลลีย์ ชตุทการ์ท ประเทศเยอรมนีช
สมญา: U.S. AFRICOM, USAFRICOM
เว็บไซต์: www.africom.mil
หน่วยบัญชาการทหารสหรัฐภาคแอฟริกา (อังกฤษ: United States Africa Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่รับผิดชอบเกี่ยวกับปฏิบัติการทางทหารของสหรัฐในทวีปแอฟริกา (ไม่รวมประเทศอียิปต์) ตลอดจนให้ความสนับสนุนทางทหารต่อกำลังพลกองทัพท้องถิ่น
หน่วยบัญชาการนี้มีที่ตั้งอยู่ในชตุทการ์ท ประเทศเยอรมนี ที่ผ่านมามีข้อเสนอให้ย้ายที่ตั้งหน่วยบัญชาการไปยังสักประเทศในแอฟริกา แต่ยังไม่มีการดำเนินการอย่างจริงจัง
ประเทศเซอร์เบียและมอนเตเนโกร
ชื่อ

ในการก่อตั้งประเทศในปี 1992 หลังจากการล่มสลายของสหพันธ์สาธารณรัฐสังคมนิยมยูโกสลาเวีย  ชื่ออย่างเป็นทางการของประเทศคือสหพันธ์สาธารณรัฐยูโกสลาเวีย  เนื่องจากอ้างว่าเป็นรัฐผู้สืบทอดทางกฎหมายแต่เพียงผู้เดียวของ  สหพันธ์สาธารณรัฐสังคมนิยมยูโกสลาเวีย อย่างไรก็ตาม รัฐบาลสหรัฐอเมริกามองว่าการอ้างสิทธิ์นี้ไม่ถูกต้อง และอย่างน้อยในปี 1999 จึงเรียกประเทศนี้ว่า เซอร์เบียและมอนเตเนโกร รัฐธรรมนูญปี 2546 เปลี่ยนชื่อรัฐเป็น "สหภาพรัฐแห่งเซอร์เบียและมอนเตเนโกร"
ภูมิศาสตร์

เซอร์เบียและมอนเตเนโกรมีพื้นที่ 102,350 ตารางกิโลเมตร (39,518 ตารางไมล์) โดยมีแนวชายฝั่ง 199 กิโลเมตร (124 ไมล์) ภูมิประเทศของทั้งสองสาธารณรัฐมีความหลากหลายมาก โดยส่วนใหญ่ของเซอร์เบียประกอบด้วยที่ราบและเนินเขาเตี้ยๆ (ยกเว้นพื้นที่ภูเขาของคอซอซอและเมโทฮียา) และส่วนใหญ่ของมอนเตเนโกรประกอบด้วยภูเขาสูง เซอร์เบียไม่มีทางออกสู่ทะเลโดยสิ้นเชิง โดยมีแนวชายฝั่งเป็นของมอนเตเนโกร ภูมิอากาศก็แปรปรวนเหมือนกัน ทางเหนือมีภูมิอากาศแบบทวีป (ฤดูหนาวหนาวเย็นและฤดูร้อน) ; ภาคกลางมีการผสมผสานระหว่างภูมิอากาศแบบทวีปและเมดิเตอร์เรเนียน ภาคใต้มีภูมิอากาศแบบเอเดรียติคตามแนวชายฝั่ง โดยพื้นที่ภายในมีฤดูร้อนและฤดูใบไม้ร่วงที่ร้อนและแห้งแล้ง และฤดูหนาวที่ค่อนข้างหนาวเย็นและมีหิมะตกหนักในพื้นที่
เบลเกรด มีประชากร 1,574,050 คน เป็นเมืองที่ใหญ่ที่สุดในสองประเทศ: และเป็นเมืองเดียวที่มีขนาดพอควร เมืองหลักอื่นๆ ของประเทศ ได้แก่ นอวีซาด นีช กรากูเยวัตส์ พอดกอรีตซา ซูบอติตซา พริสตีนา และพริสเรน แต่ละเมืองมีประชากรประมาณ 100,000–250,000 คน